**ОБРАЗЛОЖЕЊЕ**

Правилником о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде чланова комисије, као и условима и начину рада комисије („Службени гласник РС“, број 32/2019), прописује се да свим члановима комисије припада право на накнаду.

Комисија за планове Града Ниша, покренула је иницијативу број 245/2019-06 од 15.05.2019. године, у циљу измене Решења о образовању Комисије за планове Града Ниша број 06-430/2016-36-02 од 11.08.2016. године и усаглашавања истог са напред наведеним Правилником.

Овим Правилником прописује се да право на накнаду припада председнику и свим члановима Комисије, а решењем које треба изменити, то право је ограничено на лица која нису у радном односу у надлежном органу јединице локалне самоуправе који спроводи поступак стручне контроле и поступак јавног увида и којима није у опису посла обављање послова из делокруга рада комисије.

Из наведеног разлога се предлаже доношење Решења о измени Решења о образовању Комисије за планове Града Ниша.

шеф службе

Марија Андоновић